་། ། མལ་སྟན་མཐོ་ལ་དགའ་དང་གླུ་དག་དང་། ། གར་དང་ཕྲེང་བའི་ཁྱད་པར་རྣམ་སྤོངས་ཤིང་། ། ཞེས་གསུངས་པ་ལྟར། བསྲུང་བྱའི་རྣམ་གྲངས་བརྒྱད་ཡོད་ལཐདེའང་ཚུལ་ཁྲིམས་ཀྱི་ཡན་ལག་བཞི། བག་ཡོད་ཀྱི་ཡན་ལག་གཅིག་བརྟུལ་ཞུགས་ཀྱི་ཡན་ལག་གསུམ་དང་བརྒྱད་དོ། དེ་སྐད་དུའང་། མངོན་པ་མཛོད་ལས། ཚུལ་ཁྲིམས་ཡན་ལག་བག་ཡོད་པའི། ཐཡན་ལག་བརྟུལ་ཞུགས་ཡན་ལག་སྟེ། ། བཞི་གཅིག་གསུམ་རིམ་གོ་རིམ་བཞིན། ། ཞེས་སོ། དེ་ཡི་དང་པོ་རྩ་བ་བཞིའམ་ཚུལ་ཁྲིམས་ཀྱི་ཡན་ལག་བཞི་ནིདསྲོག་གཅོད་པ་སྤོང་བ་དང་། མ་བྱིན་པ་ལེན་པ་སྤོང་བ་དང་། མི་ཚངས་པ་སྤྱོད་པ་སྤོང་བ་རྫུན་སྨྲ་བ་སྤོང་བའོ། ཐདང་པོ་སྲོག་བཅོད་པ་སྤོང་བ་ནི། གཙོ་བོ་མིའམ། མིར་ཆགས་པ་གསོད་པ་དང་། དེ་བཞིན་དུ་དུད་འགྲོའི་རིགས་དང་། ཐ་ན་ཤིག་དང་སྲོ་མ་ཡན་ཆད་ཀྱི་སྲོག་རང་གིས་གཅོད་པ་དང་། གཞན་ལ་གསོད་དུ་བཅུག་པ་དང་། འཆི་བའི་བསྔགས་པ་བརྗོད་པ་སོགས་ལྟ་ཅི། ཕྱོགས་མཐུན་རྡོ་དང་དབྱུག་པ་སོགས་ཀྱིས་བརྡུང་བརྡེག་ཙམ་ཡང་མི་བྱེད་པ་དང་། གཉིས་པ་མ་བྱིན་པ་ལེན་པ་སྤོང་བ་ནི། སེམས་ཅན་གཞན་གྱིས་བདག་ཏུ་བཟུང་བའི་རྒྱུ་རྫས་རིན་ཐང་ཚངས་བ་རྐུ་འདོད་ཀྱི་བསམ་པ་དང་བཅས་རང་གིས་བརྐུས་པའམ། གཞན་ལ་བརྐུར་བཅུག་ནས་རང་ལ་ཐོབ་བློ་སྐྱེས་པ་འཇབ་བུས་མ་བྱིན་པ་ལེན་པ་དང་ཐཁ་ཕྲག་དང་བཙན་སྟོབས་ཀྱིས་འཕྲོག་པ་དབང་གིས་མ་བྱིན་པ་ལེན་པ་དང་བྲེ་ཁ་དང་སྲང་ཁ་སོགས་ཚོང་གི་སྒོ་ནས་གཡོ་སྒྱུའི་མ་བྱིན་པ་ལེན་པ་ལྟ་ཅི། ཕྱོགས་མཐུན་ཁབ་སྐུད་པ་སྦ་བ་ཙམ་ཡང་མི་བྱེད་པ་དང་ཐགསུམ་པ་མི་ཚངས་པ་སྤྱོད་པ་སྤོང་བ་ནི། བརྟེན་བྱའི་ལུས་རྫོགས་པར་ཚངས་པའམ། ཕྱེད་དུ་ལོངས་པ་ཡན་ཆད་ཀྱི་ཁ་དང་། བཤང་ལམ་དང་ཐམོའི་ཟག་བྱེད་གསུམ་གང་རུང་དུ་ཕོ་དབང་ལས་སུ་རུང་བར་བྱས་ནསཐདྲུད་ཅིང་རྩལ་ཏེ་བདེ་བ་ལུས་ཀྱིས་མྱོང་ཞིང་ཡིད་ཀྱི་བདག་གིར་བྱེད་པ་ལྟ་ཅི། ཕྱོགས་མཐུན་ཆགས་སེམས་ཀྱི་ཕན་ཚུན་དུ་བལྟ་བ་དང་། རང་གིས་གནས་སུ་ཡན་ལག་གིས་ཉུག་པ་ཙམ་ཡང་མི་བྱེད་པ་དང་། བཞི་པ་རྫུན་སྨྲ་བ་སྤོང་བ་ནི། བསམ་གཏན་གྱི་སེམས་མ་ཐོབ་བཞིན་དུ་བསམ་གཟུགས་ཀྱི་ཏིང་ངེ་འཛིན་ཐོབ་པར་སྨྲ་བ་དང་། མངོན་ཤེས་མེད་བཞིན་དུ་མངོན་ཤེས་ཡོད་པར་སྨྲ་བའི་མི་ཆོས་བླ་མའི་རྫུན་དང་། གཞན་བསླུ་སེམས་ཀྱིས་དེ་ཡི་འདུ་ཤེས་གཞན་དུ་བསྒྱུར་བའི་རྫུན་ཆེན་པོ་བཤད་པ་ལྟ་ཅི། ཕྱོགས་མཐུན་ཀུ་རེ་དང་རྩེད་མོའི་ཕྱིར་དུ་མཐོང་བཞིན་དུ་མ་མཐོང་ཞེས་དང་ཐམ་མཐོང་བཞིན་དུ་མཐོང་ཞེས་པ་ཙམ་ཡང་མི་སྨྲ་བའོ། ། དེ་དག་རྣམས་དཔེར་ན་ཤིང་སྡོང་པོའི་རྩ་བ་ལྟ་བུ་སྡོམ་པ་ཀུན་གྱི་རྩ་བ་ཡིན་པས་ན་རྩ་བ་བཞི་དང་། སྔོན་གྱི་རྒྱལ་བ་སྲས་བཅས་ཀྱིས་མཛད་སྤྱོད་ཚུལ་དྲི་མ་མེད་པ་གང་ཡིན་པ་དེ། རྗེས་འཇུག་རྣམས་ལ་ཁྲིམས་སུ་བྱས་པས་ན་ཚུལ་ཁྲིམས་ཀྱི་ཡན་ལག་བཞིའོ། ། ལྔ་པ་བག་ཡོད་པའི་ཡན་ལག་གཅིག་ནི་ཆང་སྤང་བ་སྟེ། དགའ་བ་ཅན་གྱི་ཞུས་པའི་མདོ་ལས། ཆང་འཐུང་བ་ལ་མངོན་དགའ་བའི་མི། ཐརང་ལ་ཕན་དང་གཞན་ལ་བདེ་མི་ནུས། ། རྨོངས་དང་མདོག་ངན་བྱེད་པ་ཆང་ཡིན་ཏེ། ། ཇི་ལྟར་ཧ་ལའི་དུག་བཞིན་དེ་མི་བཏུང་། ། ཞེས་གསུངས་པས་ཉེས་དམིགས་སུམ་ཅུ་རྩ་ལྔ་དང་ལྡན་པའི་ཆང་གི་རིགས། གྲོ་འབྲས་སོགས་ལ་ཕབ་སྦྱར་བའི་བཏུང་བའི་བྱེ་བྲག་འབྲུ་ཡི་ཆང་། བུར་ཤིང་གི་སྡོང་པོ་ལས་ཕབ་པ་བུར་ཆང་། མེ་ཏོག་གིས་ཕབ་པ་སྦྲང་ཆང་། རྒུན་འབྲུམ་སོགས་འབྲས་བུ་ལས་ཕབ་པ་རྒུན་ཆང་སྟེ་མདོར་ན་དབང་པོ་མྱོས་འགྱུར་གྱི་རིགས་མཐའ་དག་སངས་རྒྱས་བཅོམ་ལྡན་འདས་ཀྱིས་རྩྭ་མཆོག་ཀུ་ཤའི་རྩེ་མོས་ཀྱང་མི་བཏུང་ངོ་ཐཐཞེས་གསུངས་པས་ཆང་བཏུང་བ་ལྟ་ཅི་ཕྱོགས་མཐུན་ཁ་དུད་དང་སྣ་དུད་རྣམས་ཀྱང་སྤང་པའོ། ཐབག་ཡོད་མེད་ཀྱང་འདི་དག་བསྟེན་མ་བསྟེན་གྱི་རྗེས་སུ་འགྲོ་ལྡོག་བྱེད་པས་ན། བག་ཡོད་ཀྱི་ཡན་ལག་གཅིག་གོ། དེ་ནས་བརྟུལ་ཞུགས་ཀྱི་ཡན་ལག་གསུམ་ལསཐདང་པོ་མལ་ཆེ་མཐོ་སྤོ་བ་ནི། བལ་ནག་འབའ་ཞིག་གིས་ནང་ཚངས་བྱས་པའི་སྟན་དང་། དེ་བཞིན་དུ་སྟག་གཟིག་གི་ལྤགས་པ་སོགས་རིན་ཐང་ཅན་གྱི་སྟན་ལ་འདུག་པར་མི་བྱ། བ་སོ་དང་གསེར་དངུལ་སོགས་རིན་པོ་ཆེའི་ཁྲི་གྲུ་གང་ལས་དམའ་ཡང་མི་སྡོད་པ་དང་། རིན་ཐང་དམན་པ་ཤིང་ཁྲི་ཡིན་ཀྱང་གྲུ་གང་ལས་ལྷག་པར་མཐོ་མི་རུང་། རྒྱ་གར་གྱི་ཡུལ་ན་དུག་སྦྲུལ་གྱི་གནོད་ཡོད་པས་ཁྲི་རྐང་གྲུ་གང་མན་ཆད་གནང་ཡོད་ཀྱང་ཐབོད་གངས་ཅན་ན་དེ་འདྲའི་དམིགས་བསལ་མེད་ཅིང་ཆོས་ཀྱི་ཕྱིར་དུ་མ་ཡིན་པས་གྲུ་གང་ཙམ་ལའང་མི་སྡོད། གཉིས་པ་དུས་མ་ཡིན་པའི་ཁ་ཟས་སྤང་བ་ནི། རང་གླིང་གི་ཉི་མ་ཕྱེད་ཡོལ་ནས་བཟུང་ཕྱི་དྲོ་ཡིན་པས། དེ་ཕན་ཆདཐབཟའ་བ་དང་བཅའ་བ་རྣམས་ལ་ལོངས་མི་སྤྱོད་པའོ། ། གུང་ཚིགས་ཀྱི་སྐབས་སུ་ཡང་ཤ་ཆང་སྒོག་གསུམ་སོགས་སྤང་ནས་དཀར་གསུམ་མངར་གསུམ་ལ་བརྟེན་ཅིང་འགྲང་ལྟོག་གི་ཚོད་རིང་པར་ལྟར་བྱས་ཏེ་རན་པ་ཙམ་ཏུ་བཟའཐནང་སྔ་མོས་ཀྱི་ཐོར་ཐིགས་ཀྱང་ལུས་ལ་གནས་པའི་སྲོག་ཆགས་གསོ་བའི་དོན་ཡིན་པ་ལཐདེའང་ཐིགས་པ་སླའུ་ཁ་ངོའི་བཞིན་དོད་པ་ཙམ་ལས་མིན་པའོ། ། གསུམ་པ་གར་ཕྲེང་དྲུག་ནི། གར་སོགས་རྩེད་མོའི་རིགས་སུ་གཏོགས་པ་གསུམ་དང་། ཕྲེང་སོགས་རྒྱན་གྱི་རིགས་སུ་གཏོགས་པ་གསུམ་སྟེ་དྲུག་གོ། དང་པོ་ནི་གར་དང་གླུ་དང་རོལ་མོ་གསུམ། དེ་ཡང་རྒོད་བག་གི་བསམ་པས། ཟློས་གར་མཁན་གྱི་གར་སྟབས་ལྟ་བུ་རྒྱུག་མཆོང་སོགས་བྱེད་པ་ལྟ་ཅི། དུས་སུ་མ་བབ་པར་སངས་རྒྱས་དང་བྱང་ཆུབ་སེམས་དཔའི་སྟངས་སྟབས་ལྟ་བའང་སྤང་བྱར་འགྱུར་བའི་གར་དང་། དེ་བཞིན་དུ་ངག་གིས་བརྗོད་པའི་བཟློས་གར་གྱི་གླུ་ལྟ་བུ་ལེན་པ་ལྟ་ཅི། དཀོན་མཆོག་མཆོད་པའི་ཕྱིར་མ་ཡིན་པས་ཆོ་གའི་གྱེར་དབྱངས་དང་ལྟ་འདོན་ཙམ་ཡང་སྤང་བྱ་དང་། ཡང་དེ་བཞིན་དུ་དམག་རྔ་དང་དམག་དུང་སོགས་འབུད་བརྡུང་དཀྲོལ་གསུམ་བྱེད་པ་ལྟ་ཅི། སྐབས་སུ་མ་བབ་པར་སིལ་སྙན་དང་གླིང་བུ་སོགས་ལྷ་ཆ་དང་མཆོད་ཆའི་རིགས་རྣམས་ཀྱང་འབུད་བརྡུང་དཀྲོལ་གསུམ་མི་བྱེད་པའོ། ། གཉིས་པ་ཕྲེང་སོགས་ནི། ཕྲེང་བ་འདོགས་པ། སྤོས་ཉུག་པ་ཁ་དོག་འཆང་བ་གསུམ་མོདདའཕྱོར་སྒེག་གི་བསམ་པས་རིན་པོ་ཆེས་སྐེ་རྒྱན་སོགས་དང་། མེ་ཏོག་གི་ཕྲེང་བ་བརྒྱུས་པས་མགོ་རྒྱན་སོགས་སྔར་མེད་གསར་དུ་འདོགས་པ་དང་། དྲི་ཞིམ་འདོད་ཀྱིས་ལུས་ལ་རྒྱ་སྤོས་དང་གླ་རྩི་སོགས་བྱུགས་པ་དང་། ཙནྡན་དང་ག་པུར་སོགས་ཐུམ་པོར་བྱས་ཏེ་འཆང་བ་དང་། མཛེས་པར་འདོད་པས་པས་ལུས་ཀྱི་གདོང་བཀྲུས་ཏེདདཀར་སར་དཀར་པོ་དང་། དམར་སར་དམར་པོའི་ལྡེ་གུར་བྱུགས་པ་དང་། རྒྱ་སྐེགས་སོགས་ཀྱིས་ཁ་དོག་བསྒྱུར་བའོ། ། དེ་ལྟར་གར་ཕྲེང་དྲུག་པོ་ཡན་ལག་གཅིག་ཏུ་བརྩིས་པའི་བརྟུལ་ཞུགས་ཀྱི་ཡན་ལག་གསུམ་མོ། ཐཅིའི་ཕྱིར་བརྟུལ་ཞུགས་ལུགས་བརྗོད་ནཐཀཱ་རི་ཀཱ་ལས། འཕགས་པ་ཀླུ་སྒྲུབ་ཀྱིས། གླུ་གར་ལ་སོགས་བསྟེན་པ་དང་། གང་ལ་དྲེགས་པ་སྐྱེ་འགྱུར་བ། ། དྲེགས་པའི་ཡན་ལག་སྤངས་ནས་ནིདདབརྟུལ་ཞུགས་གནས་ཞེས་བརྗོད་པ་ཡིནཐཐཞེས་གསུངས་པ་ལྟར། ཁེངས་དྲེགས་ཀྱི་བློ་དང་ཁྱིམ་པ་མ་རབས་ཀྱི་སྤྱོད་པ་ངན་པ་དེ་བཏུལ་ནས། སྔོན་གྱི་རྒྱལ་བ་སྲས་བཅས་ཀྱི་མཛད་སྤྱོད་བཟང་པོའི་རྗེས་སུ་བཞུགས་པས་ན་བརྟུལ་ཞུགས་ཞེས་བྱའོ། ། དེ་ལྟར་སློབ་དཔོན་པདྨས། མ་ཡེངས་ཏིང་འཛིན་ལྡན་པས་བཟླ། ། གཞན་དུ་ཡེངས་བར་གྱུར་ན་ནི། ། རྒྱ་མཚོ་འཇིངས་ཀྱི་ཕ་བོང་བཞིན། ། བསྐལ་བར་བཟླས་ཀྱང་འབྲས་མི་འབྱིན། ། ཞེས་སོགས་རྒྱུད་མཐའ་དག་ན་ངག་བཅད་ཀྱི་ཕན་ཡོན་དང་། ངག་འཁྱལ་གྱི་ཉེས་དམིགས་བསམ་གྱིས་མི་ཁྱབ་པར་གསུངས་ཤིང་། ཁྱད་པར་བསྙེན་གནས་ཀྱི་སྐབས་འདིར་ངག་བཅད་དམ་པོ་དགོས་ཚུལ་སྔོན་གྱི་དམ་པ་རྣམས་ཀྱིས་ཡང་ཡང་གསུངས་པས་ན་ཤིན་ཏུ་གལ་ཆེ། མཁས་གྲུབ་ཀརྨ་ཆགས་མེད་ཀྱིས། སྤྱིར་མཚམས་སྒྲུབ་ལྟ་བུའི་སྐབས་རང་གི་མཚམས་གཡོག་སོགས་ལ་བརྡ་སྤྲོད་ཐབས་ཀླསོ་བླངག་ཙམ་གསུངས་ཀྱང་བསྙེན་གནས་ཀྱི་སྐབས་སུ་ནི་ཀླསོ་བླངག་བྱེད་ལོ་ཙམ་གྱིས་ངག་བཅད་ཀྱི་གོ་ཆོད་པར་བརྩི་བ་རྣམས་རང་མགོ་རང་གིས་བསྐོར་བ་ཡིན་པར་གསུངས་པས་མཆོག་དམན་ཀུན་གྱིས་བག་ཡོད་བསྟེན་འཚལཐདེ་ལྟར་བསྙེན་གནས་ཡན་ལག་བརྒྱད་པའི་འདུལ་ཁྲིམས་རྣམས་ཚུལ་བཞིན་དུ་བསྲུང་བ་ལ། དྲན་ཤེས་བཞིན་བག་ཡོད་གསུམ་གྱིས་རྒྱུད་བསྡམ་ནས་དཔྲལ་བའི་མིག་དང་ཁོང་པའི་སྙིང་ལྟར་བསླབ་པ་གཅེས་སྤྲས་ཀྱི་སྒོ་ནས་བསྲུང་བ་ནི་གནད་དམ་པའོ། ། ས་བཅད་གསུམ་པ་ཕན་ཡོན་བཤད་པ་ལ། བྱམས་པས་ཞུས་པའི་མདོ་ལས། ཤཱཀྱ་ཐུབ་པའི་བསྟན་པ་ལཐཐདད་པའི་གང་གིས་ཆོས་ཉན་ཅིང་། ། བསྙེན་གནས་ཡན་ལག་བརྒྱད་བསྲུང་བས། ། ང་ཡི་འཁོར་དུ་སྐྱེ་བར་འགྱུར། ། ཞེས་གསུངས་པས་བསྙེན་གནས་ལན་གཅིག་བསྲུང་བས་ཀྱང་མ་འོངས་པ་ན། རྒྱལ་ཚབ་བྱམས་པའི་འཁོར་དུ་སྐྱེ་བར་གསུངས་པ་དང་ཐདེ་བཞིན་དུ་ཁང་བུ་བརྩེགས་པའི་མདོ་ལས། དེང་སང་ཡན་ལག་བརྒྱད་པའི་ཚུལ་ཁྲིམས་ཞག་གཅིག་བསྲུང་ན་ཚེ་ལོ་བཅུའི་མུ་གེའི་བསྐལ་བ་ལས་ཐར་བར་འགྱུར་རོ། ཐཞེས་དང་། བྱང་སེམས་ཟླ་བ་རྒྱལ་མཚན་གྱི་ཞལ་ནས། རིགས་ཀྱི་བུའམ། རིགས་ཀྱི་བུ་མོ་གང་གིས་བསྙུང་བར་གནས་པ་ཚར་གཅིག་བྱས་ན་བསྐལ་བ་བཞི་ཁྲིའི་སྡིག་པ་དག་ཅིང་ལྷ་དང་མི་ཡི་ལུས་མཆོག་ཐོབ་པར་འགྱུར་རོ། ། བསྙུང་བར་གནས་པ་ལན་བརྒྱད་བྱས་ན་རྒྱུན་དུ་ཞུགས་པ་དང་ཆ་མཚུངས་ཤིང་། ལན་ཉེར་ལྔ་བྱས་ན་ཕྱིར་འོང་བ་དང་ཆ་མཚུངས་ཤིང་བསྐལ་བ་བརྒྱད་ཁྲིའི་སྡིག་པ་དག་པར་འགྱུར་རོ། ཐལན་ལྔ་བཅུ་བྱས་ན་ཕྱིར་མི་འོང་བ་དང་ཆ་མཚུངས་ཤིང་བསྐལ་པ་ཁྲི་ཕྲག་བརྒྱའི་སྡིག་པ་དག་པར་འགྱུར་རོ། ། ལན་བརྒྱ་རྩ་བརྒྱད་བྱས་ན་དགྲ་བཅོམ་པ་དང་ཆ་མཚུངས་ཤིང་བསྐལ་པ་བྱེ་བ་ཕྲག་བརྒྱའི་སྡིག་པ་དག་པར་འགྱུར་རོ། ཐགཞན་ཡང་ལུས་དཀའ་བ་སྤྱད་ཅིང་ཟས་བཅད་པས་ཡི་དྭགས་སུ་སྐྱེ་བར་མི་འགྱུར་རོ། ། ངག་སྨྲ་བཅད་བྱས་པས་དུད་འགྲོའི་གནས་སུ་སྐྱེ་བར་མི་འགྱུར་རོདདཡིད་ཏིང་འཛིན་ལ་གནས་པས་དམྱལ་བའི་གནས་སུ་སྐྱེ་བར་མི་འགྱུར་རོ། ། ཡང་ལུས་བསྙུང་བར་གནས་པས་གཟུགས་མཛེས་ཤིང་དབྱིབས་ལེགས་པ་ཡིད་དུ་ཡོང་བར་འགྱུར་རོ། ། ངག་སྨྲ་བཅད་བྱས་པས་མགྲིིིན་པ་དང་སྨྲ་ལྕེ་བདེ་ཞིང་བརྗོད་པ་རྣམ་པར་དག་པར་འགྱུར་རོ། ། ཡིད་མ་ཡེངས་པར་རྩེ་གཅིག་ཏུ་གནས་པས་སེམས་གསལ་ཞིང་ཤེས་བྱའི་ཆོས་ལ་བློ་གྲོས་ཐོགས་པ་མེད་པར་འགྱུར་རོ། ཐཡང་ལུས་བསྙུང་བར་གནས་པས་ལུས་ཀྱི་སྒོ་ནས་སྲོག་གཅོད་པ་མ་བྱིན་པ་ལེན་པ་མི་ཚངས་པར་སྤྱོད་པའི་སྡིག་སྒྲིབ་རྣམས་དགངག་བསྙུང་བར་གནས་པས་ངག་གི་སྒོ་ནས་རྫུན་ཕྲ་མ་ཚིག་རྩུབ་ངག་འཁྱལ་རྣམས་སྨྲས་པའི་སྡིག་སྒྲིབ་དགཡིད་བསྙུང་བར་གནས་པས་ཡིད་ཀྱི་སྒོ་ནས་བརྣབ་སེམས་གནོད་སེམས་ལོག་ལྟ་རྣམས་བྱས་པའི་སྡིག་སྒྲིབ་དགགཞན་ཡང་ལུས་བསྙུང་བར་གནས་པས་མ་འོངས་པ་ན་སངས་རྒྱས་པའི་སྐུ་མཚན་བཟང་པོ་སུམ་ཅུ་རྩ་གཉིས་དང་དཔེ་བྱད་བཟང་པོ་བརྒྱད་ཅུའི་བརྒྱན་པའི་ལུས་འཐོབ་པར་འགྱུར་རོ། ། ངག་བསྙུང་བར་གནས་པས་མ་འོངས་པ་ན་སངས་རྒྱས་ཀྱི་གསུང་ཚངས་པའི་དབྱངས་དངོས་ཡན་ལག་དྲུག་ཅུའི་བརྒྱན་པའི་གསུངས་འཐོབ་པར་འགྱུར་རོ། ། ཡིད་བསྙུང་བར་གནས་པས་མ་འོངས་པ་ན་སངས་རྒྱས་ཀྱི་ཐུགས་ཀྱི་ཡོན་ཏན་མཐའ་དག་འཐོབ་པར་འགྱུར་རོ་ཞེས་སོགས་མང་དུ་གསུངས་སོ། ། དེ་བཞིན་དུ་ལྷ་ཡི་བུས་ཞུས་པའི་མདོ་ལསཐལྷ་ཡི་དབང་པོས་བཅོམ་ལྡན་འདས་ལ་གསོལ་བ། ཆོ་འཕྲུལ་ཆེན་པོའི་ཟླ་བའམ། ། ས་ག་ཟླ་བ་གང་རུང་གིཐཚེས་བརྒྱད་དང་ནི་བཅོ་ལྔ་ལ། ། བསྙེན་གནས་ཡན་ལག་བརྒྱད་བསྲུང་ན། ། དེ་ནི་ལྷ་ཡི་ལུས་སུ་འགྱུར། ། ཞེས་གསོལ་བས། བཅོམ་ལྡན་འདས་ཀྱིས་བཀའ་སྩལ་པ། ཀོའུ་ཤི་ཀ་ཁྱོད་དེ་སྐད་མ་ཟེར་ཅིག་བྱང་ཆུབ་སེམས་བསྐྱེད་དང་ལྡན་པས་བསྙེན་གནས་ཡན་ལག་བརྒྱད་པ་བསྲུང་བས། ལྷའི་ལུས་ཐོབ་པར་མ་ཟདཐབླ་ན་མེད་པའི་བྱང་ཆུབ་ཀྱང་འཐོབ་པར་འགྱུར་ཏེ། ཆོ་འཕྲུལ་ཆེན་པོའི་ཟླ་བའམཐཐས་ག་ཟླ་བ་གང་རུང་གིཐཚེས་བརྒྱད་དང་ནི་བཅོ་ལྔ་ལ། ། བྱང་ཆུབ་སེམས་བསྐྱེད་དང་ལྡན་པས། ། བསྙེན་གནས་ཡན་ལག་བརྒྱད་བསྲུང་ན། ། དེ་ནི་སངས་རྒྱས་ཉིད་དུ་འགྱུར། ། ཞེས་གསུངས་སོ། ། ཟླ་བ་སྒྲོན་མའི་མདོ་ལས། གང་གི་བསྐལ་པ་བསམ་གྱིས་མི་ཁྱབ་པར། ། བདེ་གཤེགས་བྱེ་བ་མང་ལ་མཆོད་པ་བས། ། སངས་རྒྱས་བསྟན་པ་འཇིག་ལ་ཕྱོགས་པའི་ཚེ། ། ཉིན་མཚན་དུ་ནི་བསླབ་པ་གཅིག་སྤྱོད་པ། ། དེ་ནི་དེ་བས་བསོད་ནམས་བསགས་པར་གསུངས། ། ཞེས་པས་སྔོན་བསྐལ་པ་ཡར་དར་གྱི་དུས་ཀྱི་ལོ་བརྒྱ་ཕྲག་གི་བར་ལ་ཚུལ་ཁྲིམས་བསྲུང་བ་བསཐད་ལྟ་བསྟན་པའི་སྙིགས་མ་འདི་ལ་ཉིན་གཅིག་ཙམ་ལ་བསླབ་པ་སྣ་གཅིག་བསྲུང་བའི་ཕན་ཡོན་ཆེ་བར་གསུངས་པས་ན་ཐམས་ཅད་ཀྱི་ཐུགས་དགའ་སྤྲོ་དང་ལྡན་པའི་སྒོ་ནས་བསླབ་པའི་གནས་མཐའ་དག་ཚད་ལྡན་ཚུལ་མཚུངས་བྱེད་པ་གལ་ཆེ། དེ་ལྟ་བསྙེན་གནས་ཡན་ལག་བརྒྱད་པ་ཞེས་སོ་ཐར་རིགས་བརྒྱད་ཀྱི་གཅིག་ཡིན་ནའང་རིན་ཆེན་བྱང་ཆུབ་སེམས་ཀྱིས་རྩིས་ཟིན་པས་ཐེག་ཆེན་གྱི་སྡོམ་པར་འགྱུར་ལ། ཁྱད་པར་ད་རེས་ཀྱི་སྐབས་སུ་ཡང་བསྐྱེད་རིམ་ལྷའི་རྣལ་འབྱོར་འདི་དང་འབྲེལ་བར་ཉམས་སུ་བླངས་བས་གསང་སྔགས་བྱ་བའི་རྒྱུད་ཀྱི་དཀའ་ཐུབ་དང་སྡོམ་པའི་ཡན་ལག་ཏུ་འགྱུར་བའོ། ། དེ་ལྟར་ན་གནས་སྐབས་སུ་ཐུན་མོང་གི་དངོས་གྲུབ་དང་མཐར་ཐུག་མཆོག་གི་དངོས་གྲུབ་ཐོབ་ཅིང་སྐྱེ་བ་བཅུ་དྲུག་ཙམ་གྱིས་ངེས་པར་སངས་རྒྱས་ཀྱི་གོ་འཕང་འཐོབ་པ་ཡིན་པསཐམཆོག་དམན་ཀུན་གྱིས་བསམ་པ་ས་རྣམ་དག་གི་སྒོ་ནས་ལུས་ཀྱི་ཕྱག་དང་བསྐོར་བ། ངག་གིས་ཇོ་བོ་བཅུ་གཅིག་ཞལ་གྱི་གཟུངས་རིང་དང་སྙིང་པོ་ཡི་གེ་དྲུག་མ་བཟླ་བར། ཡིད་ཀྱིས་ཏིང་ངེ་འཛིན་བྱམས་སྙིང་རྗེ་བདེ་སྡུག་གཏོང་ལེན་བྱེད་པ་སོགས་ལ་ཚད་འགྲོ་གནད་སྨིན་རེ་མཛད་པའི་བཀའ་དྲིན་ཞུ་ལགས། དེ་ལྟར་ལེགས་བཤད་བསླབ་བྱ་འདི་འདྲ་ཞིགཐདགོས་ཞེས་ཆོས་མཐུན་གྲོགས་པོས་བསྐུལ་བའི་ངོརཐཐམ་བཟློག་ཙམ་དུ་སྤྲང་འཁྱམས་མདོ་མེད་པས། ། ཅི་དྲན་གང་དྲན་ཡི་གེའི་ལམ་དུ་བསྡེབས། ། མ་ཤེས་དབང་སོང་འགལ་འཁྲུལ་ཉེས་པའི་ཆ། ། ཅི་མཆིས་ཆོས་ཀྱི་སྤྱན་མངའ་རྣམས་ལ་བཤགསཐཐདགེ་བས་བདག་དང་ཡིད་ཅན་མཐའ་ཀླས་ཀུནཐཐཕྱག་ན་པད་མོའི་གོ་འཕང་འཐོབ་པར་ཤོག། གཞུང་ལུགས་མང་དུ་ཤེས་ཀྱང་ང་རྒྱལ་རྒྱུ། ། བསླབ་སྡོམ་མང་དུ་ཐོབ་ཀྱང་རྡོ་བཞིན་དོར། ། ཟབ་རྒུའི་གདམས་ངག་ཐོས་ཀྱང་རྒྱུད་དང་འགལ། ། ཟོག་པོ་ཡོང་འདྲ་མ་བྱེད་སྐུ་ཚེ་རིང་། དགེའོ། ། ། །